
_START_ARTICLE_
Pengestrømsopgørelse
_START_SECTION_
Investeringernes likviditetsvirkning
_START_PARAGRAPH_
Pengestrømme fra investeringsaktiviteter omfatter betalinger, som følger af køb og salg af anlægsaktiver. Købes og sælges kapitalandele (dattervirksomheder), som det er tilfældet med ISS i tabellen til højre, vil det ofte være et krav, at køb og salg vises særskilt.
_START_SECTION_
Finansieringens likviditetsvirkning
_START_PARAGRAPH_
Pengestrømme fra finansieringsaktivitet omfatter alle betalinger vedrørende virksomhedens finansiering, som ikke er driftsrelateret (passiver). Både betalinger i forbindelse med egenkapitalen (herunder betalte udbytter) og fremmedkapitalen er omfattet._NEWLINE_Anskaffes eksempelvis en ejendom, som finansieres med et realkreditlån, vil anskaffelsen optræde under investeringsaktiviteter (udbetaling), mens belåningen optræder under finansieringsaktiviteter (indbetaling).